Ir-Regolament tal-Kummissjoni (KE) Nru 1477/2000
tal-10 ta’ Lulju 2000
li jistabbilixxi l-komponenti agrikoli mnaqqsa u d-dazji addizzjonali applikabbli mill-1 ta’ Lulju 2000 għall-importazzjoni fil-Komunità tal-oġġetti koperti mir-Regolament (KE) Nru 3448/93 skond l-Akkordi Ewropei
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunita Ewropea,
Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jistabbilixxi l-arranġamenti kummerċjali applikabbli għall-ċerti oġġetti li jirriżultaw mill-ipproċessar ta’ prodotti agrikoli [1], kif l-aħħar emendat permezz tar-Regolament (KE) Nru 2491/98 [2], u b’mod partikolari l-Artikolu 7 tiegħu,
Billi:
(1) Il-Protokoll 3 fuq il-kummerċ fil-prodotti agrikoli proċessati bejn ir-Repubblika Ċeka u l-Komunità ġie emendat mill-Protokoll għall-adattament tal-Ftehim Ewropew mar-Repubblika Ċeka wara t-tkabbir u l-Uruguay Round [3], li daħal fis-seħħ fl-1 ta’ Diċembru 1998.
(2) Il-Protokoll 3 fuq il-kummerċ fil-prodotti agrikoli proċessati bejn ir-Repubblika Slovakka u l-Komunità ġie emendat mill-Protokoll għall-adattament tal-Ftehim Ewropew mar-Repubblika Ċeka wara t-tkabbir u l-Uruguay Round [4], li daħal fis-seħħ fl-1 ta’ Novembru 1998.
(3) Il-Protokoll 3 fuq il-kummerċ fil-prodotti agrikoli proċessati bejn ir-Repubblika tal-Ungerija w il-Komunità ġie emendat mill-Protokoll għall-adattament tal-Ftehim Ewropew mar-Repubblika tal-Ungerija wara t-tkabbir u l-Uruguay Round [5], li daħal fis-seħħ fl-1 ta’ Jannar 1999.
(4) Il-Protokoll 3 fuq il-kummerċ fil-prodotti agrikoli proċessati bejn ir-Rumanija w l-Komunità ġie emendat mill-Protokoll għall-adattament tal-Ftehim Ewropew mar-Rumanija wara t-tkabbir u l-Uruguay Round [6], li daħal fis-seħħ fl-1 ta’ Jannar 1999.
(5) Il-Protokoll 3 fuq il-kummerċ fil-prodotti agrikoli proċessati bejn il-Bulgarija w l-Komunità ġie emendat mill-Protokoll għall-adattament tal-Ftehim Ewropew mal-Bulgarija wara t-tkabbir u l-Uruguay Round [7], li daħal fis-seħħ fl-1 ta’ Lulju 2000.
(6) Il-Protokoll Nru 2 fuq il-kummerċ fil-prodotti agrikoli proċessati, kif emendat mill-protokoll li jemenda l-Ftehim Ewropew mar-Repubblika tal-Estonja [8], daħal fis-seħħ fl-1 ta’ Settembru 1999.
(7) Il-Protokoll Nru 2 fuq il-kummerċ fil-prodotti agrikoli proċessati, kif emendat mill-protokoll li jemenda l-Ftehim Ewropew mar-Repubblika tal-Litwanja [9], daħal fis-seħħ fl-1 ta’ Settembru 1999.
(8) Il-Protokoll Nru 2 fuq il-kummerċ fil-prodotti agrikoli proċessati, kif emendat mill-protokoll li jemenda l-Ftehim Ewropew mar-Repubblika tal-Latvija [10], daħal fis-seħħ fl-1 ta’ Marzu 2000.
(9) Id-dazji li jirriżultaw minn dawk il-miżuri ma’ jistgħux jeċċedu dawk applikabbli skond it-Tariffa Doganali Komuni.
(10) Ir-Regolament tal-Kummissjoni (KE) Nru 1460/96 [11], kif emendat permezz tar-Regolament (KE) Nru 2495/97 [12], jistabbilixxi r-regoli dettaljati għall-implimentazzjoni tal-arranġamenti kummerċjali preferenzjali applikabbli għall-ċerti oġġetti li jirriżultaw mill-ipproċessar tal-prodotti agrikoli, kif stipulat fl-Artikolu 7 tar-Regolament (KE) Nru 3449/93,
ADOTTAT DAN IR-REGOLAMENT:
Artikolu 1
Dan ir-Regolament jistabbilixxi l-komponenti agrikoli mnaqqsa applikabbli, mill-1 ta’ Lulju 2000, għall-importazzjoniet ta’ oġġetti koperti mir-Regolament (KE) Nru 3448/93, li għalihom tnaqqis fil-komponent agrikolu ikun stipulat mill-arranġamenti preferenzjali konklużi mal-pajjiżi konċernati, u d-dażji addizzjonali mnaqqsa korrispondenti.
Artikolu 2
L-ammonti indikati fl-Annessi I u II għandhom ikunu applikabbli għall-importazzjonijiet mir-Repubblika Ċeka taħt il-kondizzjonijiet stabbiliti b’mod konformi mal-Protokoll 3 tal-Ftehim fuq il-kummerċ u l-miżuri li għandhom x’jaqsmu mal-kummerċ konklużi mar-Repubblika Ċeka.
L-ammonti indikati fl-Annessi III u IV għandhom ikunu applikabbli għall-importazzjonijiet mir-Repubblika Slovakka skond il-kondizzjonijiet stabbiliti b’mod konformi mal-Protokoll 3 tal-Ftehim fuq il-kummerċ u l-miżuri li għandhom x’jaqsmu mal-kummerċ konklużi mar-Repubblika Slovakka.
L-ammonti ndikati fl-Annessi V, VI,VII u VIII għandhom ikunu applikabbli għall-importazzjonijiet mir-Repubblika tal-Ungerija skond il-kondizzjonijiet stabbiliti b’mod konformi mal-Protokoll 3 tal-Ftehim fuq il-kummerċ u l-miżuri li għandhom x’jaqsmu mal-kummerċ konklużi mar-Repubblika tal-Ungerija.
L-ammonti ndikati fl-Annessi IX u X għandhom ikunu applikabbli għall-importazzjonijiet mir-Rumanija skond il-kondizzjonijiet stabbiliti b’mod konformi mal-Protokoll 3 tal-Ftehim fuq il-kummerċ u l-miżuri li għandhom x’jaqsmu mal-kummerċ konklużi mar-Rumanija.
L-ammonti ndikati fl-Annessi XI u XII għandhom ikunu applikabbli għall-importazzjonijiet mil-Bulgarija skond il-kondizzjonijiet stabbiliti b’mod konformi mal-Protokoll 3 tal-Ftehim fuq il-kummerċ u l-miżuri li għandhom x’jaqsmu mal-kummerċ konklużi mal-Bulgarija.
L-ammonti ndikati fl-Annessi III u IV għandhom ikunu applikabbli għall-importazzjonijiet mir-Repubblika Estona skond il-kondizzjonijiet stabbiliti b’mod konformi mal-Protokoll 2 tal-Ftehim fuq il-kummerċ u l-miżuri li għandhom x’jaqsmu mal-kummerċ konklużi mar-Repubblika Estona.
L-ammonti ndikati fl-Annessi III u IV għandhom ikunu applikabbli għall-importazzjonijiet mir-Repubblika Litwana skond il-kondizzjonijiet stabbiliti b’mod konformi mal-Protokoll 2 tal-Ftehim fuq il-kummerċ u l-miżuri li għandhom x’jaqsmu mal-kummerċ konklużi mar-Repubblika Litwana.
L-ammonti ndikati fl-Annessi XVII u XVIII għandhom ikunu applikabbli għall-importazzjonijiet mir-Repubblika tal-Latvija skond il-kondizzjonijiet stabbiliti b’mod konformi mal-Protokoll 2 tal-Ftehim fuq il-kummerċ u l-miżuri li għandhom x’jaqsmu mal-kummerċ konklużi mar-Repubblika tal-Latvija.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Lulju 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ Lulju 2000.